Harmanecká tisina

Harmanecká tisina je národná prírodná rezervácia vo Veľkej Fatre a Kremnických vrchoch. Nachádza sa v hornej časti Harmaneckej doliny, ktorá patrí do Národného parku Veľká Fatra a chráni najmä porast tisa obyčajného. Vyhlásená bola v roku 1949 a novelizovaná úpravou MK SSR č. 1554/1983-32 z 31. 3. 1983. Rozloha rezervácie s 5. stupňom ochrany je 20,04 ha. Predmetom prísnej ochrany sa stal zachovalý karpatský les v rôznych vývojových štádiách s výskytom terciérneho reliktu - tisa obyčajného, ako aj krasové formy georeliéfu. Referencie Zdroj Harmanecká tisina v Zozname osobitne chránených častí prírody SR